02009492605990008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 949 

------ ~ “ 26 Μαΐου 1999 


ΑΠΟΦΑΣΕΙΣ 


Αριθ.4414 

Έγκριση Οργανισμού Εσωτερικής Υπηρεσίας Δήμου 
Ιστιαίας Ν. Εύβοιας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπ’ όψη: 

1 . Τις διατάξεις του άρθρου 18 του Ν. 2539/97 «Συγκρό¬ 
τηση της Πρωτοβάθμιας Τοπ. Αυτ.σης». 

2. Τις διατάξεις του Ν. 2503/1997 Διοίκηση, Οργάνωση, 
Στελέχωση της Περιφέρειας,ρύθμιση θεμάτων για την 
Τοπ. Αυτ.ση& άλλες διατάξεις. 

3. Τις διατάξεις του Ν. 1586/86 

4. Τις διατάξεις του Π.Δ. 37α/87& 22/90 

5 . Τις διατάξεις του άρθρου 12του Ν. 1188/81 όπωςσυ- 
μπληρώθηκαν με το άρθρο 26 του Ν. 1832/82 & αντικατα- 
στάθηκαν με την παρ.5 του άρθρου 8 του Ν.2307/95. 

6. Τις διατάξεις των α) Ν. 2130/94 β) Ν. 2190/94 & 
2218/94. 

7. Την με αριθμ.πρωτ.ΔΙ. ΚΠ. Ρ/Φ. 2/3210/1.4.86 Εγκύ κλιο 

Υπ.Προεδρίας της Κυβέρνησης & Γεν.Διαταγή 59 
αρ.πρωτ.53560/6.8.86 ΥΠ.ΕΣ. 

8. Την με αριθμ. 42036/17.12.1998 εγκύκλιο του 
ΥΠ.ΕΣ.Δ.Δ.Α σχετικά με την ψήφιση των Ο.Ε.Υ των νέων 
ΟΤΑ που προέκυψαν από συνένωση σύμφωνα με τις δια¬ 
τάξεις του Ν.2539/97. 

9. Την 68/99 απόφαση του Δημ. Συμβουλίου Ιστιαίας πε¬ 
ρί ψηφίσεως του οργανισμού Εσωτερικής Υπηρεσίας του 
Δήμου, αποφασίζουμε: 

Εγκρίνουμε την ψήφιση του Ο.Ε.Υ του Δήμου Ιστιαίας 
που έχει ως εξής: 

Η διεύθυνση του Δήμου περιλαμβάνει: 

1. Το Τμήμα Διοικητικής και Οικονομικής Υπηρεσίας 

2. Το Τμήμα Τεχνικών Υπηρεσιών και Περιβάλλοντος 

1. 

Το Τμήμα Διοικητικής και Οικονομικής Υπηρεσίας περι¬ 
λαμβάνει: 

Α.Διοικητική Υπηρεσία. 

α) Γραφείο Δημάρχου, Δημοσίων Σχέσεων και Πληρο¬ 
φόρησης κοινού. 


β) Γραφείο Δημοτικού Συμβουλίου και Δημαρχιακής 
Επιτροπής. 

γ) Γραφείο Προσωπικού. 

δ) Γραφείο Παιδείας, Νεολαίας, Πολιτιστικών εκδηλώ¬ 
σεων, Αθλητισμού και Τουρισμού. 

ε) Γραφείο Μητρώου, Στρατολογίας, Στατιστικής και 
Ληξιάρχου. 

στ) Γραφείο Πρωτοκόλλου, Δακτυλογράφησης, Διεκ¬ 
περαίωσης και Αρχείου. 

ζ) Γραφείο Μηχανοργάνωσης & Μηχανογράφησης. 
Β.Οικονομική Υπηρεσία. 

α) Γ ραφείο Δημοτικών Προσόδων, Περιουσίας και Δια¬ 
χείρισης Υλικού. 

β) Γ ραφείο Λογιστηρίου και Προμηθειών, 
γ) Γ ραφείο Δημοτικού Ταμείου. 

2 . 

Το Τ μήμα Τεχνικών Υπηρεσιών περιλαμβάνει: 

Α. Τεχνικές Υπηρεσίες 

α) Γραφείο Μελετών, Προγραμματισμού και Εκτέλεσης 
Έργων. 

Β. Ειδικές Υπηρεσίες 

α) Υπηρεσία Καθαριότητας Καταβρέγματος και Ελέχου 
φωπσμού. 

β) Υπηρεσία Υδρευσης και Αποχέτευσης, 
γ) Υπηρεσία Κήπων, Δενδροστοιχειων και Παιδικών Χα¬ 
ρών. 

δ) Υπηρεσία Δημοτικών Νεκροταφείων, 
ε) Υπηρεσία Μηχανημάτων Τεχνικών Έργων 
στ) Υηρεσία Δημοτικής Αστυνομίας. 

ΟΡΓΑΝΙΚΕΣ ΘΕΣΕΙΣ 


Αρθρο 1 

Τακτικές Οργανικές Θέσεις με Σχέση Εργασίας Δημοσί¬ 
ου Δικαίου. 


ΚΛΑΔΟΣ 

ΠΕΙ Διοικητικού -Οικονομικού 

ΠΕ3 Πολιτικών Μηχανικών 

ΠΕ9 Γ εωπόνων ή ΤΕ9 

ΤΕ3 Εργοδηγών Δομικών Εργων 

ΤΕ17 Διοικητικών - Λογιστών 

ΔΕΙ Διοικητικών 

ΔΕ 38 Χειριστών Υπολογιστών 


ΘΕΣΕΙΣ 
(4) τέσσερις 
{2} δύο 
(1)μία 
(ΐ) μία 
(ΐ) μία 

(14) δεκατέσσερις 
(4) τέσσερις 

ΥΕ1 Κλητήρων Θυρωρών 

(2) δύο 

ΔΕ23 Δημοτικής Αστυνομίας 

(1) μία 

ΔΕ24 Ηλεκτρολόγων 

(1) μία 

ΔΕ 26 Μηχανοτεχνιτών 

(1) μία 

ΔΕ28 Χειριστών Μηχανημάτων 

(4) τέσσερις 

ΔΕ29 Οδηγών Αυτοκινήτων 

(5) πέντε 

ΔΕ30 Τεχνιτών Υδραυλικών 

(3) τρεις 

{2 Υδραυλικών και 1 Γενικών καθηκόντων) 

ΔΕ35 Κηπουρών Δενδροκόμων 

(1)μία 

ΥΕ16 Καθαριστριών Γ ραφείου 

(ί)μία 

ΥΕ16 Εργατών Καθαριότητας 

(22) είκοσι δύο 

ΥΕ16Υδρονομείς 

(2) δύο 

Θέσεις Υπαλλήλων Ειδικής Περιορισμένης Διαβάθμι- 

σης Β Μέρους του Ν. 1188/81 


ΚΛΑΔΟΣ 

ΔΕΙ Διοικητικών 

(2) δύο 

Σύνολο 

(72) 

Άρθρο 2 


Προσωποπαγείς θέσεις με Σχέση Εργασίας Δημοσίου 

Δικαίου. 


ΚΛΑΔΟΣ 

ΘΕΣΕΙΣ 

ΔΕ 15 Εισπρακτόρων 

(2) δύο 

Άρθρο 3 


Προσωρινές θέσεις Ιδιωτικού Δικαίου Αορίστου Χρόνου 

ΕΙΔΙΚΟΤΗΤΑ 

ΘΕΣΕΙΣ 

ΔΕΙ Διοικητικών 

(1) μία 

ΔΕ26 Συντηρητών 

(1) μία 

ΔΕ28 Χειριστών Μηχανημάτων 

(1) μία 

ΔΕ29 Οδηγών Αυτοκινήτων 

(2) δύο 

ΥΕ16 Εργάτης Βυτιοφόρου 

(1) μία 

ΥΕ16 Εργατών Καθαριότητας 

0) μία 

ΥΕ16 Καθαρίστρια Γραφείου 

(1) μ ια 

Σύνολο 

(8) 

Οι προηγούμενες θέσεις κενούμενες με οποιοδήποτε 

τρόπο καταργούνται. 


Άρθρο 4 


Θέσεις με Σχέση Εργασίας Ιδιωτικού Δικαίου Ορισμένου 

Χρόνου 


(13) δέκα τρεις θέσεις διαφόρων Ειδικοτήτων για την 
αντιμετώπιση εποχιακών, περιοδικών, πρόσκαιρων ανα- 


γκών (Ν. 2503/77 άρθρο 18 παραγρ.12). 

ΜΕΡΟΣ ΔΕΥΤΕΡΟ 
ΑΡΜΟΔΙΟΤΗΤΕΣ 
Αρθρο 1 

Αρμοδιότητες Διευθυντού. 

Ο Διευθυντής του Δήμου: 

1) Διευθύνει και συντονίζει τις υπηρεσίες του Δήμου, κα¬ 
θοδηγεί το προσωπικό τους και εισηγείται στο Δήμαρχο, 
την τοποθέτηση και κατανομή του στις επί μέρους Υπη¬ 
ρεσίες, Τμήματα και γραφεία αυτών. 

2) Λαμβάνει γνώση των εισηγήσεων προς το Δήμαρ¬ 
χο,κάθε υπηρεσίας του Δήμου, ελέγχει δε όλα τα ενερ- 
γούμενα έγγραφα αυτών και μονογραφεί τα σχέδια των 
εγγράφων τούτων, πριν υπογράφουν από το Δήμαρχο. 


3) Προτείνει στο Δήμαρχο τη λήψη μέτρων που επιβάλ¬ 
λονται για το σκοπό του συντονισμού των επι μέρους 
ενεργειών των υπηρεσιών του Δήμουκαι τη μεγαλύτερη 
δραστηριοποίηση τους. 

4) Φροντίζει για την ευρυθμη λειτουργία των Υπηρεσιών 
του Δήμου. 

5) Υπενθυμίζει προφορικές ή γραπτές διαταγές του Δη¬ 
μάρχου και κοινοποιεί προς γνώση των Υπηρεσιών τις δια¬ 
τάξεις Νόμων και διαταγές των Υπουργείων και της Νο¬ 
μαρχίας. 

6) Συντάσσει και υποβάλλει στο Δήμαρχο μέσα στο μή¬ 
να Ιανουάριο έκθεση για την εν γένει κίνηση της Υπηρε¬ 
σίας του Δήμου, κατά τον περασμένο χρόνο και επιση¬ 
μαίνει τις ελλείψεις που παρατηρήθηκαν καθώς και τα 
μέτρα που πρέπει να ληφθούν για την βελτίωση των Υπη¬ 
ρεσιών. 

7) Θεωρεί σαν δεύτερος ή και πρώτος κατά περίπτωση 
κριτής, τις Υπηρεσιακές εκθέσεις του προσωπικού και τις 
υποβάλλει στο Δήμαρχο για θεώρηση κατα τις διατάξεις 
των σχετικών Νόμων. 

8) Παραλαμβάνει τα έγγραφα, εκτός από εκείνα που 
απευθύνονται στο Δήμαρχο με την ένδειξη (προσωπικό) 
και τα χαρακτηρίζει για κατανομή τους στα αρμόδια Τρή¬ 
ματα, Υπηρεσίες και Γραφεία του Δήμου. 

Η τήρηση του εμπιστευτικού πρωτοκόλλου και αρχείου 
του Δήμου. 

Άρθρο 2 

Οι Προϊστάμενοι των οργανικών μονάδων του 
Δήμου(Υπηρεσιών, Τμημάτων, Γραφείων) 

1) Εποπτεύουν και ελέγχουντις οργανικές μονάδες στις 
οποίες είναι Προϊστάμενοι (Υπηρεσίες, Τμήματα, Γρα¬ 
φεία) και κατευθύνουν τους υφιστάμενους τους υπαλλή¬ 
λους, καθώς και τους εργατοτεχνίτες των συνεργείων. 

2) Συντονίζουν τις ενέργειες των υπαγόμενων σ’ αυτούς 
μονάδων υπαλλήλων και συνεργείων. 

3) Μεριμνούν και είναι υπεύθυνοι για την σύντομη ορθή 
και γρήγορη διεκπεραίωση των Δημοτικών υποθέσεων. 

4) Εισηγούνται ιεραρχικά τη λήψη των πλέον αποδοτι¬ 
κών μέτρων για την εύρυθμη λειτουργία της Δημοτικής 
Υπηρεσίας. 

Αρθρο 3 

Αρμοδιότητες Διοικητικών Υπηρεσιών 

1. Τμήμα Διοίκησης 

Στην αρμοδιότητα του Τμήματος Διοίκησης ανήκουν, 
εκτός από τις κατά το άρθρο 2 γενικότερες αρμοδιότητες 
και τα εξής: 

α) Όσα αφορούν στην εποπτεία και τον έλεγχο που 
ασκεί ο Δήμαρχος & ο Διευθυντής στις ενέργειες των υπη¬ 
ρεσιών του Δήμου. 

β) Όσα αφορούν τη διοικητική περιφέρεια, τα όρια του 
Δήμου. 

γ) Όσα αφορούν τη διενέργεια των Δημοτικών - Βου¬ 
λευτικών εκλογών. 

δ) Η συγκέντρωση στοιχείων που είναι απαραίτητα στην 
Εθνική Στατιστική Υπηρεσία, και η συλλογή ομοίων για 
την προαγωγή των Δημοτικών λειτουργιών και παρακο¬ 
λούθηση της εν γένει καταστάσεως και εξέλιξη της πόλε- 
ως. 

ε) Η εισήγηση και εποπτεία για την οργάνωση εορτών 
και τελετών. 

στ) Η διεξαγωγή οργανωτικών ερευνών και εκπόνηση 
μελετών επί θεμάτων του Δήμου, με σκοπό την αύξηση 
της αντοποδοτικότητας των Δημοτικών Υπηρεσιών και 
την παροχή καλύτερων υπηρεσιών προς το κοινό. 

ζ) Όσα αφορούν στην εγκατάσταση γενικά των υπηρε¬ 
σιών του Δήμου. 

η) Κάθε άλλο θέμα που δεν υπάγεται σητν αρμοδιότητα 
άλλης Υπηρεσίας ή Τμήματος ή Γραφείου του Δήμου. 

Η σύνταξη εκθέσεων υπηρεσιακής ικανότητας του Προ¬ 
σωπικού που υπάγεται σ' αυτό. 

Η σύνταξη της ετήσίας έκθεσης των πεπραγμένων και 
λογοδοσίας του Δημάρχου. 

Άρθρο 4 

Στην αρμοδιότητα του Γραφείου Γραμματείας Δημοτι¬ 
κού Συνβουλίου, Δημαρχιακής Επιτροπής και Δημάρχου 
ανήκουν; 

α) Η κατάρτιση της ημερήσιας διάταξης των συνεδριά¬ 
σεων του Δημοτικού Συμβουλίου και της Δημαρχιακής 
Επιτροπής, σύμφωνα με όσα προβλέπει ο Νόμος. 

β) Η μέριμνα για την επίδοση στα μέλη του Δημοτικού 
Συμβουλίου και της Δημαρχιακής Επιτροπής της προ- 
σκλήσεως για την σύγκλησή του σε συνεδρίαση σύμφω¬ 
να με το Νόμο. 

γ) Η τήρηση πρακτικών των συνεδριάσεων του Δημοτι¬ 
κού Συμβουλίου και της Δημαρχιακής Επιτροπής και η 
καταχώρηση τους στα από το Νόμο προβλεπόμενα βι¬ 
βλία. 

6} Η σύμφωνα με το Νόμο δημοσίευση των αποφάσεων 
του Δημοτικού Συμβουλίου. 

ε) Η επιβολή στην Περιφερειακή διοίκηση (τμήμα ΟΤΑ) 
των αποφάσεων του Δημοτικού Συμβουλίου και σε όσες 
περιπτώσεις προβλέπει ο Νόμος της Δημαρχιακής Επι¬ 
τροπής. 

στ) Η κοινοποίηση στις υπηρεσίες και τα τμήματα του 
Δήμου των πράξεων του Δημοτικού Συμβουλίου και της 
Δημαρχιακής Επιτροπής, για εκτέλεση όταν αυτές ή είναι 
αμέσως εκτελεστές ή έγιναν εκτελεστές λόγω παρόδου 
των προθεσμιών που προβλέπει ο Νόμος για τη νομιμο¬ 
ποίηση ή έγκριση τους από την Περιφερειακή Διοίκηση ,ή 
έγιναν εκτελεστές με τη νομιμοποίηση ή έγκριση τους απ’ 
αυτήν. 

ζ) Ηδιεξαγωγή κάθε υπηρεσίας που αναθέτει ο Δή¬ 
μαρχος στο Γραφείο αυτό.Ηενέργεια της προσωπικής 
αλληλογραφίας του Δημάρχου.Ο καθορισμός των ημε¬ 
ρών και ωρών που ο Δήμαρχος μπορεί να δέχεται διά¬ 
φορες επιτροπές και τους δημότες.Η τέλεση πολιτικών 
γάμων. 

Άρθρο 5 

Στην αρμοδιότητα του Γ ραφείου Προσωπικού ανήκουν: 
α) Όσα αφορούν στην εν γένει κατάσταση των τακτικών 
υπαλλήλων του με σχέση εργασίας Ι..Δ. προσωπικού, κα¬ 
θώς και των συνταξιούχων του Δήμου. 

β) Η τήρηση από τις σχετικές διατάξεις προβλεπομένων 
ατομικών φακέλλων των μονίμων υπαλλήλων, καθώς και 
των στοιχείων που αφορούν το με σύμβαση εργασίας ΙΑ 
επιστημονικό και εργατοτεχνικό προσωπικό. 


γ) Η έκδοση πιστοποιητικών ή άλλης φύσεως εγγράφων 
που αφορούν στο εν γένει προσωπικό. 

δ) Όσα αφορούν στην συγκέντρωση στοιχείων για τις 
αποδοχές αποζημιώσεις πάσης φύσεως επιδόματα και 
συντάξεις στους υπαλλήλους - συνταξιούχους και εργα- 
τοτεχνικό προσωπικό του Δήμου. 

ε) Η συγκέντρωση των ετήσιων εκθέσεων των Προϊστα¬ 
μένων των Δημοτικών Υπηρεσιών σχετικά με την απόδο¬ 
ση και τις ικανότητες του προσωπικού καθώς και η αρχει¬ 
ακή ταξινόμησή τους. 

Άρθρο 6 

Στην αρμοδιότητα του Γραφείου Δημοσίων Σχέσεων και 
μέσων μαζικής ενημέρωσης ανήκουν: 

α) Η υποδοχή επισήμων ξένων και απονομή ηθικών 
αμοιβών σε ιδιώτες. 

β) Η τέλεση από το Δήμο δεξιώσεων, εορτών .εκθέσεων 
.διαλέξεων και γενικά κάθε θέμα που αφορά στην πνευ¬ 
ματική ανάπτυξη και ψυχαγωγία των κατοίκων. 

γ) Η με κάθε μέσο δημοσιότητας προβολή της δραστη¬ 
ριότητας του Δήμου. 

δ) Η επιμέλεια της σύνταξης και έκδοσης Δελτίων πλη¬ 
ροφοριών και ανακοινώσεων του Δήμου και της κυκλοφο¬ 
ρίας ,ως και της σύνταξης Δελτίων ειδήσεων και της ανα¬ 
κοίνωσης των από τα μέσα μαζικής ενημέρωσης . 

ε) Κάθε θέμα που αφορά στην κοινωνική πρόνοια και 
αντίληψη, περίθαλψη πτωχών, διαπαιδαγώγησηκαι ψυχα¬ 
γωγία των νέων. 

Η τήρηση της βιβλιοθήκης του Δήμου. 

Άρθρο 7 

Γραφείο εξυπηρέτησης πολιτών. 

Η κατάρτιση εγγράφων, ανακοινώσεων ή απαντήσεων 
που αφορούν συγκεκριμένους πολίτες και η αποστολή 
των προς αυτούς. 

Η καλλιέργεια πνεύματος συνεργασίας και εμπιστοσύ¬ 
νης στις σχέσεις μεταξύ ίων πολιτών και του Δήμου.Ηα- 
κρόαση και εξυπηρέτηση πολιτών και παροχή σ' αυτούς 
πάσης φύσεως γενικών πληροφοριών. 

Η γενικότερη εξυπηρέτηση των πολιτών που συνίστα- 
ται στη μέριμνα παροχής σ' αυτούς σύντομα προφορικά 
ή γραπτά σαφών πληροφοριών σχετικά με τη πορεία και 
διεκπεραίωση των υποθέσεων τους με τη συνεργαοία 
των αρμοδίων υπηρεσιών -τμημάτων ή Γ ραφείων του Δή¬ 
μου. 

Άρθρο 8 

Στην αρμοδιότητα του Γραφείου καθαριότητας ανή¬ 
κουν: 

α) Η καθαριότητα οδών και πλατειών της πόλης. 
β) Το κατάβρεγμα των Δημοτικών οδών και κοινοχρή¬ 
στων χώρων κατά την θερινή περίοδό, 
γ) Το τακτικό πλύσιμο των οδών και πλατειών. 
δ) Η καθαριότητα όλων των κοινοχρήστων χώρων και 
των δημοτικών καταστημάτων. 
ε) Η καθαριότητα των Δημοτικών αποχωρητηρίων, 
στ) Η αποκομιδή των απορριμάτων και απόρριψη τους 
στοον προοριζόμενο χώρο. 

ζ) Η μέριμνα της υγειονομικής ταφής των απορριμάτων 
στον ανωτέρω χώρο. 

η) Η καθοδήγηση των εργατοτεχνιτών που ανήκουν στο 
συνεργείο καθαριότητας. 

Άρθρο 9 

Στην αρμοδιότητα του Γραφείου Αρχείου και Διεκπε¬ 
ραίωσης ανήκουν; 

α) Η πρωτοκόλληση και συσχέτιση των εισερχομένων 
στην υπηρεσία του Δήμου εγγράφων. 

β) Η δακτυλογράφηση αντιγράφων των εγγράφων 
ενεργειών των υπηρεσιών του Δήμου, η παραβολή τους 
από τα πρωτότυπα των εγγράφων, η επικύρωση τους και 
διεκπεραίωσης τους. 

Άρθρο 10 

Στην αρμοδιότητα του Γραφείου τουρισμού ανήκουν: 

Η συγκέντρωση στοιχείων που αφορούντην τουρισπκή 
κίνηση της πόλης (ξενοδαχεία-κλίνες-ενοικιαζόμενα δω- 
μάτια-εστιατόρια -αξιοθέατα-αρχαιολογικοί χώροι-κέ- 
ντρα διασκεδάσεως κλπ.). 

Συνεργασία με την τουρισπκή Αστυνομία με γραφεία 
ταξιδίων ,ΚΤΕΛ Νομού -ΟΣΕ κλπ..Όσα αφορούν γενικότε¬ 
ρα την προβολή και την τουριστική διαφήμισητης πόλης. 

Άρθρο 11 

Στην αρμοδιότητα του Γραφείου Πληροφορικής ανή¬ 
κουν: 

Η εισαγωγή και εφαρμογή προγραμμάτων που αφο¬ 
ρούν τις υπηρεσίες του Δήμου, για την γρήγορη και άμε¬ 
ση εξυπηρέτηση αυτών των δημοτών .Προγράμματα ηλε- 
κτρονικών υπολογιστών, αυτοματισμοί ηλεκτρονικών 
υπολογιστών και διατρητικών μηχανών κ.λ.π.. 

ΤΜΗΜΑ ΟΙΚΟΝΟΜΙΚΗΣ ΔΙΟΙΚΗΣΗΣ 
Άρθρο 12 

Στην αρμοδιότητα του τμήματος Οικονομικής Δ/νσης 
εκτός από τις γενικότερες αρμοδιότητες που προβλέπει 
το άρθρο 2 και οι παρακάτω: 

α) Η χάραξη της κατευθυντήριας γραμμής όσον αφορά 
τα οικονομικά θέματα του Δήμου. 

β) Η μελέτη και εισήγηση μέτρων για την οικονομικότε¬ 
ρη λειτουργία των υπηρεσιών του Δήμου και βελτίωση 
του Προϋπολογισμού με την ελάττωση των μη παραγωγι¬ 
κών εξόδων, αύξηση των εσόδων και διάθεση κατά το δυ¬ 
νατό μεγαλύτερου μέρους των Δημοτικών πόρωνγια 
εκτέλεση Δημοτικών έργων. 

γ) Ο έλεγχος γενικά της δαχείρισης του Δήμου και η 
πρόταση μέτρων αξιοποιήσεως της Δημοτικής περιου¬ 
σίας. 

δ) Η μελέτη και εισήγηση σε σχέδιο πάσης φύσεως απο- 
φάσεως και οικονομικών συμβάσεων από τις οποίες πρό¬ 
κειται να επιβαρυνθεί ο Δημοτικός προϋπολογισμός. 

Άρθρο 13 

Στην αρμοδιότητα του Λογιστηρίου ανήκουν: 
α) Η εκτελεση κάθε εργασίας που αφορά στην κατάρτι¬ 
ση του προϋπολογισμού εσόδων και εξόδων του Δήμου 
και των εκθέσεων που τον συνοδεύουν καθώς και η μέρι¬ 
μνα για την ψήφιση και έγκρισή τους. 

β) Η εισήγηση για αναμόρφωση του προϋπολογισμού, 
με την εγγραφή νέων εσόδων και περικοπή μη απαραιτή¬ 


των πιστώσεων ή χορήγηση αναπληρωματικών και εκτά- 
κτων πιστώσεων. 

γ) Η συγκέντρωση στατιστικών πληροφοριών και στοι- 
χείων χρήσιμων για τις προβλέψεις του προϋπολογισμού 
και αναφερομένων γενικά στα οικονομικά ζητήματα του 
Δήμου. 

δ) Η επιμέλεια για την έκδοση καταλογιστικων αποφά¬ 
σεων των αρμοδ ίων οργάνων το υ Δήμου για παρουσιαζό- 
μενα διαχειριστικά ελλείματα πάσης φύσεως και η βεβαί¬ 
ωση σαν δημοτικού εσόδου χρεών που προέρχονται από 
απώλεια ή βλάβη ειδών υλικού του Δήμου. 

ε) Η παρακολούθηση των συμβάσεων με τις οποίες προ- 
βλέπεται συμμετοχή του Δήμου στα κέρδη διαφόρων γε¬ 
νικά επιχειρήσεων και εκμεταλλεύσεων. 

στ) Η μέριμνα για την απόδοση στο Δήμο των υπέρ αυ¬ 
τών αναλογούντων ποσοστών από έσοδα του προϋπολο¬ 
γισμού. 

ζ} Η παρακολούθηση, συγκέντρωση και λογιστική απει¬ 
κόνιση στα λογιστικά βιβλία των αποτελεσμάτων της 
εκτελέσεως του προϋπολογισμού εσόδων και εξόδων του 
Δήμου, της κινήσεως του Δημοτικού χρέους και της Δη- 
μοπκής περιουσίας. 

η) Η κατά τις διατάξεις του Δημοτικού και Κοινοτικού 
Κώδικα και του περί οικονομικής διοικήσεως και λογιστι¬ 
κού των Δήμων και κοινοτήτων διατάγματος εκκαθάριση 
και εντολή των εξόδων του. 

Η απόδοση του λογαριασμού διαχειριζόμενων πιστώ¬ 
σεων από το Δήμαρχο στο Δημοτικό Συμβούλιο. 

Άρθρο 14 

Στην αρμοδιότητα του Γραφείου Προσόδων και Περι¬ 
ουσίας ανήκουν: 

α) Η εκτέλεση κάθε εργασίας που αφορά στην επιβολή, 
κατάργηση, μείωση ή αύξηση δημοτικών φόρων, τελών 
και δικαιωμάτων καθώς και την κατά τους ισχύοντες νό¬ 
μους και κανονισμούς βεβαίωση των ανωτέρω φόρων, τε¬ 
λών και δικαιωμάτων οανέσοδα του Δήμου. 

β) Ο έλεγχος των στοιχείων βεβαιώσεως κάθε άλλης δη¬ 
μοτικής προσόδου, η βεβαίωση τους και η αποστολή στο 
Ταμείο του Δήμου των σχετικών βεβαιωτικών καταστάσε¬ 
ων, χρηματικών καταλόγων. 

γ) Η παρακολούθηση των αποδόσεων από το Δημόσιο 
των συνεισπραττομένων από τα Δημόσια Ταμεία δημοτι¬ 
κών φόρων τελών και δικαιωμάτων. 

δ) Η παρακολούθηση γενικά των Νόμων που αναφέρο- 
νται σε δημόσια φορολογικά θέματα. 

ε) Η εκτέλεση κάθε προπαρασκευαστικής εργασίας 
που αφορά στη διαγραφή βεβαιωθέντων ή επιστροφή 
αχρεωστητως εισπραχθέντων φόρων, τελών και δικαιω¬ 
μάτων και κατάρτιση των απαραιτήτων πρωτοκόλλων εκ- 
πτώσεως ή διαγραφής και καταστάσεων, 
στ) Η διεξαγωγή κάθε προπαρασκευαστικής εργασίας 
που προβλέπεται από το Νόμο 505/76 και άλλες συναφείς 
διατάξεις για την επίλυση φορολογικών διαφορών του 
Δήμου από τα αρμόδια τακτικά Διοικητικά Δικαστήρια. 

ζ} Η κοινοποίηση των, από τα αρμόδια όργανα του Δή¬ 
μου, εκδιδομένων αποφάσεων και παρακολούθηση της 
εκτέλεσής τους. 

η) Η εκτέλεση κάθε εργασίας που σχετίζεται με την κτη¬ 
ματική περιουσία του Δήμου και τα έσοδά της, ειδικότερα 
δε η επιμέλεια της κατά τις κείμενες διατάξεις νόμων, δια- 

ταγμάτων, κανονισμών κλπ., εκμισθώσεως ή εκμεταλλεύ- 
σεως των αστικών και γενικά αγροτικών κτημάτων του Δή¬ 
μου και εγκαταστάσεων γενικά, η επίβλεψη για την ακρι¬ 
βή εκτέλεση των όρων μισθώσεως και χρήσης τους, την 
καλή συντήρηση και λειτουργία γενικά και η βεβαίωση 
τους από την εκμίσθωση, χρήση ή εκμετάλλευση προσό¬ 
δων ως δημοτικών εξόδων. 

Άρθρο 15 

Στην αρμοδιότητα του Γραφείου προμηθειών ανήκουν: 
α) Η διαχείριση των πιστώσεων του προϋπολογισμού 
που προορίζονται για τις κάθε φύσεως προμήθειες του 
Δήμου. 

β) Η σύνταξη των όρων συγγραφής υποχρεώσεων κάθε 
προμήθειας με τακτικό ή πρόχειρο διαγωνισμό, εκτός 
από εκείνες που προορίζονται για την εκτέλεση δημοτι¬ 
κών έργων. 

γ) Η διενέργεια των τακτικών και πρόχειρων διαγωνι¬ 
σμών προμηθειών καθώς και η μέριμνα για την προμήθεια 
από το Δήμο απ’ ευθείας και χωρίς διαγωνισμό κάθε εί¬ 
δους υλικών. 

δ) Η παρακολούθηση της κανονικής εκτελέσεως κάθε 
προμήθειας. 

ε) Η σύνταξη των πρωτοκόλλων και λοιπών γενικά δι- 
καιολογητικών παραλαβής των διαφόρων υλικών και η 
διαβίβασή τους στο γραφείο Λογιστηρίου για έκδοση των 
ενταλμάτων πληρωμής. 

Άρθρο 16 

Στην αρμοδιότητα του Δημοτικού Ταμείου ανήκουν: 
α) Η επιμέλεια εισπράξεως όλων των εσόδων του Δήμου 
που προσδιορίστηκαν από τον ετήσιο προϋπολογισμό κα¬ 
θώς και όλων των χρηματικών υπολοίπων εσόδων των 
προηγουμένων ετών. 

β) Η ενέργεια της εισπράξεως κάθε άλλου για το λογα¬ 
ριασμό του Δήμου εσόδων καθώς και των υπέρ τρίτων 
εσόδωντων οποίων η είσπραξη αναπθεται νόμιμα στοΔή- 
μ °· 

γ) Η εξόφληση των χρηματικών ενταλμάτων μέσα στα 
όρια των χορηγούμενων πιστώσεων από τον προϋπολο¬ 
γισμό ή από ειδικές αποφάσεις του Δημοτικού Συμβουλί¬ 
ου κατά τις κείμενες περί αυτών διατάξεις του Δημοτικού 
και Κοινοτικού Κώδικα. 

δ) Η έγκαιρη επίδοση των πάσης φύσεως λογαριασμών 
και ειδοποιήσεων προς τους οφειλέτες του Δήμου. 

ε) Η ενάσκηση ή εντολή λήψεως όλων των αναγκαστι¬ 
κών μέτρων που επιτρέπονται από τους νόμους περί ει- 
σπράξεωςτων δημοσίων εσόδων κατά των οφειλετών του 
Δήμου από κάθε αιτία. 

στ} Η εποπτεία και η μέριμνα για να γίνεται μέσα στις νό¬ 
μιμες προθεσμίες η είσπραξη των δημοτικών και λοιπών 
εσόδων. 

ζ) Η καθημερινή έκδοση γραμματίου παραλαβής των ει¬ 
σπράξεων που πραγματοποιούνται από τα εισπρακτικά 
όργανα με χρηματικό λογαριασμό. 

η) Η καθημερινή ενημέρωση των χρηματικών καταλό¬ 
γων του Δήμου με την πίστωση των εισπραπομένων. 

θ) Η μέσα στα όρια των εγκεκριμένων πιστώσεων του 
προϋπολογισμού πληρωμή των πάσης φύσεως δαπανών. 

ι) Η κατά τις κείμενες διατάξεις εξασφάλιση των απα¬ 
ραίτητων χρηματικών κονδυλίων για τη μισθοδοσία του 


προσωπικού του Δήμου και την εξόφληση των υποχρεω¬ 
τικών γενικά αναγκών. 

ια) Η κατάρτιση του απολογισμού εσόδων και εξόδων 
του Δήμου και η υποβολή του στα αρμόδια όργαν α για 
έλεγχο και έγκριση μέσα στις νόμιμες προθεσμίες. 

ιβ) Η υποβολή στο Δήμαρχο, στη Δημαρχιακή Επιτροπή 
και στην Περιφερειακή Διοίκηση, στοιχείων για την κίνηση 
του Δημοτικού Ταμείου κατά πς κείμενες διατάξεις 
ιγ) Η κανονική τήρηση των βιβλίων και λοιπών στοιχείων 
που προβλέπονται από τις κείμενες διατάξεις . 

ιδ) Η άσκηση κάθε άλλης ενέργειας για την οποία αρ¬ 
μόδιο είναι το ειδικό ταμείο του Δήμου. 

Άρθρο 17 

Στην αρμοδιότητα του γραφείου διαχειρίσεως υλικού 
και αποθήκης ανήκουν: 

α) Η από υπάλληλο ονομαζόμενο διαχειριστή υλικού και 
οριζόμενο από το Δήμαρχο διαφύλαξη και διαχείριση του 
αναλώσιμου και μη αναλώσιμου υλικού του Δήμου. 

β) Η παρακολούθηση του εισαγόμενου στην αποθήκη 
υλικού πάσης φύσεως, η δικαιολόγηση του διατεθιμένου 
υλικού και η εξακρίβωση αυτού που υπάρχει κατά τις σχε¬ 
τικές διατάξεις νόμων, διαταγμάτων ή αποφάσεων. 

Άρθρο 18 

Στην αρμοδιότητα του Γραφείου Δημοτικών Σφαγείων 
και Κοιμητηρίου ανήκουν: 

α) Η επιμέλεια της τηρήσεως των κανονισμών λειτουρ¬ 
γίας των δημοτικών σφαγείων, Νεκροταφείου που ισχύ¬ 
ουν κάθε φορά και η μέριμνα για την πιστή εφαρμογή των 
υγειονομικών διατάξεων που ισχύουν για τις υπηρεσίες 
αυτές. 

β) Η βεβαίωση και η είσπραξη των δικαιωμάτων που 
προβλέπονται από τους κανονισμούς λειτουργίας των 
ανωτέρω δημοτικών υπηρεσιών. 

γ) Η εκτέλεση κάθε άλλης υπηρεσίας που προβλέπεται 
από Νόμους .διατάγματα και κανονισμούς σχετικούς με 
τις υπηρεσίες αυτές. 

Άρθρο 19 

Τμήμα Μητρώων - Ληξιαρχείου 
Στην αρμοδιότητα του γραφείου Μητρώων και Στρατο¬ 
λογίας ανήκουν: 

α) Η τήρηση των γενικών Μητρώων δημοτών(Δημοτο¬ 
λόγια) 

β) Η κατάρτιση των οικογενειακών φακέλλων των δημο¬ 
τών και η φύλαξη τους μαζί με τα δικαιολογητικά που τους 
συνοδεύουν σε ειδικό αρχείο. 

γ) Όσα αφορούν σε κάθε μεταβολή στα γενικά Μητρώα 
Δημοτών {Δημοτολόγια) και η συνεχής ενημέρωση τους. 

δ) Η διαφύλαξη με ασφάλεια των Μητρώων Αρρένων 
και η φύλαξη σε πλήρη ενημερότητα 
ε) Η εγγραφή των αδήλωτων που διαμένουν στην περι¬ 
φέρεια του Δήμου. 

στ) Η μέριμνα για τη συμπλήρωση των στοιχείων που 
λείπουν στα Μ. Αρρένων. 
ζ) Η κατάρτιση στρατολογικών πινάκων, 
η) Η κατάρτιση των ετησίων Μ.Αρρένων. 
θ) Κάθε θέμα που αφορά στα Μ. Αρρένωνκαι τη σχετική 
με αυτά αλληλογραφία. 

ι) Η έκδοση των απαιτούμενων από το Νόμο δικαιολο- 
γητικών για την ενέργεια εγγραφών .διαγραφών κλπ.,με¬ 
ταβολών στα Μ.Αρρένων. 

ια) Η έκδοση από τα Μ.Αρρένων και τα γενικά Μητρώα 
Δημοτών (Δημοτολόγια) πιστοποιητικών που αφορούν 
στην αστικοδημοτική κατάσταση των συμπολιτών. 

Άρθρο 20 

Στην αρμοδιότητα του Γραφείου Ληξιαρχείου ανήκουν: 
α) Η σύνταξη των Ληξιαρχικών πράξεων και εκθέσεων 
που προβλέπονται από τις κείμενες διατάξεις, 
β) Η έκδοση αντιγράφων και αποσπασμάτων των ανω¬ 
τέρω πράξεων. 

γ) Η παρακολούθηση της δημογραφικής κατάστασης 
του Δήμου και η σύνταξη και υποβολή αρμοδίων των σχε¬ 
τικών στατιστικών δελτίων, 

δ) Η αποστολή αντιγράφων ληξιαρχικών πράξεων θα¬ 
νάτου στις οικονομικές εφορίες σύμφωνα με τις κείμενες 
διατάξεις. 

ε) Η εμπρόθεσμη αποστολή στους Δήμους και τις Κοι¬ 
νότητες της Χώρας αποσπασμάτων ληξιαρχικών πράξε¬ 
ων γεννήσεως και θανάτου αρρένων για την ενημέρωση 
των οικείων Μητρώων Αρρένων. 

στ) Η εκτέλεση κάθε άλλης ενέργειας που προβλέπεται 
από το νόμο περί Ληξιαρχείων. 

Άρθρο 21 

Αρμοδιότητες Τεχνικών Υπηρεσιών 

Στην αρμοδιότητα του Πρ/νου των τεχνικών υπηρεσιών 
του Δήμου ανήκει εκτός από τις αρμοδιότητες που προ¬ 
βλέπει το άρθρο 2 η μέριμνα: 

α) Γ ια την κατάρτιση του Τεχνικού προγράμματος των 
εκτελεστέων έργων το Δήμου. 

β) Γ ια τον έλεγχο και τη θεώρηση λογ/σμών και πιστο¬ 
ποιήσεις πληρωμής έργων. 

γ) Γ ια τον έλεγχο και τη θεώρηση των μελετών εκτελε¬ 
στέων έργων του Δήμου. 

δ) Ηπαρακολούθηση και εφαρμογή της Νομοθεσίας 
που διέπει τις τεχνικές υπηρεσίες γενικά. 

ε) Γ ενικά όσα τεχνικά θέματα δεν ανήκουν σε άλλο τμή¬ 
μα ή γραφείο .Συντονισμός και κατεύθυνση των αρμοδιο¬ 
τήτων του Τμήματος. 

Άρθρο 22 

Αρμοδιότητες του Γ ραφείου Μελετών 
και Προγραμματισμού 

α) Καταρτίζει το τεχνικό πρόγραμμα, την εκτέλεση έρ¬ 
γων του Δήμου και μεριμνά για την εφαρμογή του προ¬ 
γράμματος αυτού. 

β) Προγραμματίζει μαζικές προμήθειες υλικών απαι- 
τουμένων για την εκτέλεση των έργων. 

γ) Εκπονεί μελέτες για κάθε έργο, προμήθεια, εργασία 
ή μεταφορά, σύμφωνα με τις ισχύουσες διατάξεις, εκτός 
από τις τοπογραφικές εργασίες των πολεοδομικών και 
κυκλοφοριακών μελετών. Αναλαμβάνει την επίβλεψη των 
πιο πάνω έργων, προμηθειών, εργασιών κλπ,.Σε περίπτω¬ 
ση αδυναμίας σύνταξης ορισμένων μελετών, ανατίθεται 
αυτές σε ιδιώτες τεχνικούς σύμφωνα με τις ισχύουσες 
διατάξεις και με την επίβλεψη του Γραφείου αυτού ή σε 


άλλες υπηρεσίες και της Νομαρχιακής Αυτ/σης ή του αρ¬ 
μόδιου Υπουργείου. 

δ) Φροντίζει για την παραλαβή των έργων και συντάσσει 
κοστολόγιο κάθε έργου .Εχει την ευθύνη της διεκπεραίω¬ 
σης των διαδικασιών χρηματοδότησης των έργων από 
τους χρηματοδοτικούς φορείς (Ν.Ταμείο, Υπουργείο 
κλπ.). 

ε) Τηρεί ειδικό αρχείο των σχεδίων καθώς και των χαρ¬ 
τών της πόλης όπου αποτυπώνεται κάθε τεχνική ενέργεια 
του Δήμου. 

Άρθρο 23 

Στο Γραφείο εκτελέσεως έργων ανήκουν: 
α) Η εκτέλεση όλων των Δημοτικών έργων, 
β) Η μέριμνα συνεχούς συντήρησης και καλή λειτουρ¬ 
γία όλων των εκτελεσθέντων έργων ,Η απ’ ευθείας εκτέ¬ 
λεση των έργων και επίβλεψή τους. 

γ) Η μέριμνα ανάθεσης σε ιδιώτες της εκπόνησης μελε¬ 
τών που είναι δυνατόν να γίνουν από τις δημοτικές υπη¬ 
ρεσίες. 

δ) Η δημοπράτηση έργων, εγκατάσταση εργολάβων- 
επίβλεψη πιστοποίηση εργασιών και παραλαβή τούτων. Η 
επίβλεψη και κατεύθυνση του συνεργείου εργατοτεχνι- 
κού προσωπικού και οτιδήποτε άλλο σχετικό αναφέρεται 
στην εκτέλεση έργων του Δήμου. 

Άρθρο 24 

Στο Γ ραφείο Κινήσεως ανήκουν: 
α) Η ρύθμιση της κίνησης των οχημάτωντου Δήμου, γε¬ 
νικά ο έλεγχος της κίνησης τους καθώς και η έκδοση των 
δελτίων συνοδείας τους. 

β) Ο εφοδιασμός των οχημάτων με καύσιμα και λιπαντι- 
κά και όπ άλλο χρειασθεί. 

Άρθρο 25 

Αρμοδιότητες Γραφείου Κήπων - Δενδροστοιχειών- 
Πρασίνου. 

α) Φροντίζει μ' ενα σωστό τρόπο επίβλεψης ώστε τα 
νέα έργα πρασίνου ή κέντρων παιδικής χαράς που δη- 
μιουργούνται να είναι από κάθε άποψη λειτουργικά, 
εναρμονισμένα με το χώρο, άνετα για το ευρύ κοινό, 
ασφαλή για τα παιδιά που συχνάζουν σ’ αυτά και γενικά 
να εξυπηρετούν τις ανάγκες για τις οποίες δημιουργή- 
θηκαν. 

β) Φρονπζει για την καθαριότητα των πράσινων κοινο¬ 
χρήστων χώρων καθώς και των κέντρων παιδικής χαράς, 
των συντριβανιών. Κατά περιόδους ανανεώνει τους χρω¬ 
ματισμούς των οργάνων παιδικής χαρας, των καθιστικών 
πάγκων ή αντικαθιστά με καινούρια τυχόν κατεστραμμέ¬ 
να ή ελλείποντα μέρη διαφόρων οργάνων ή αντικειμένων, 
αντιμετωπίζει άμεσα κάθε φθορά πρασίνου ή οργάνου γε¬ 
νικά. 

γ) Καταρτίζει προγράμματα επίκαιρης φύτευσης, σπο¬ 
ράς με επιφάνειες γκαζόν, κατάλληλων φυτών για κάθε 
περιοχή ανάλογα με τις εδαφολογικές και κλιματολογικές 
συνθήκες, καταλλήλων και επίκαιρων ψεκασμών για την 
καταπολέμηση των ασθενειών των φυτών, λίπανση με τα 
κατάλληλα φυσικά ή τεχνικά λιπάσματα και στην κατάλ¬ 
ληλη εποχή σκαλισμάτων, κλαδεμάτων, ποτισμάτων στις 
εποχές που απαιτείται με τον καταλληλότερο τρόπο ορ- 

γανώνει και παρακολουθεί τη σωστή και με ορθολογικό 
τρόπο εφαρμογή των προγραμμάτων αυτών. 

Άρθρο 26 

Η κατανομήτου προσωπικού στις επι μέρους οργανικές 
μονάδες με απόφαση Δημάρχου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

ΑΚΡΟΤΕΛΕΥΤΙΟ ΑΡΘΡΟ 

ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις ύψους 178.900.000 δρχ. στους 
αντίστοιχους Κ.Α. για την κάλυψη μισθοδοσίας του υπη- 


ρετούντος προσωπικού. Η μελλοντική επιβάρυνση του 
προϋπολισμού του Δήμου από την απόφαση αυτή δεν εί¬ 
ναι δυνατό να υπολογιστεί. 

Η ισχύς του παρόντος Οργανισμού αρχίζει από τη δη¬ 
μοσίευση του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χαλκίδα, 26 Απριλίου 1999 

Ο ΓΕΝ.ΓΡΑΜΜΑΤΕΑΣ 
ΠΕΡΦΕΡΕΙΑΣ ΣΤΕΡΕΑΣ ΕΛΛΑΔΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΠΙΙρ: »νννν.β1.0Γ 

ΙΝΤΕΡΝΕΤ: ΙιοΙ.βγ 
β-ΓΠ3ϋ; ην35 @ ΗοΙ.ςΓ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε, - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ Ε Κ. 5248 188 

Οδηγίες για δημοσιεύματα Α.Ε. -Ε.Π Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ Όλγας 227-Τ.Κ. 54100 (031) 423956 

ΠΕΙΡΑΙΑΣ 

Νικήτα 6-6 Τ.Κ. 185 31 4135228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . - . . 

■ Απο 8 σελίδες και ανω αροσαυξηση 100 δρχ. ανα 8σέλιδο η μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 
ί ίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 >· . 3.500 » . 

15.000 >· . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » 

10.000 » . 500 » . 

3 000 » . 150 » . 

10.000 » . 500 - . 

250.000 » . 12.500 » . 

ΓΙΑ ΟΛΑ ΤΑ ΤΕΎΧΗ ΕΚΤΟΣ Α.Ε. Α ΕΠ.Ε. 

250.000 » . 12.500 » . 

| * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

4 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


















